**Dragi osmašu!**

Naizgled daleko, ali zapravo vrlo brzo doći će vrijeme za važnu životnu odluku.

Koja srednja škola? Prelog, Čakovec ili Varaždin?

Da bismo ti olakšali izbor, predlažemo da razmisliš o onom što te čini sretnim, što bi volio raditi u životu, kamo bi želio putovati…

Ne zaboravi na vrijeme koje ionako prebrzo prolazi. Vrijedi li puno vremena gubiti na prijevoz? Zbog dugotrajne svakodnevne vožnje uskraćeni su ti brojni hobiji, a i vrijeme za učenje bitno je kraće.

Srednja škola Prelog je mala, no već dvadesetak godina živi punim plućima u srcu Preloga, a uskoro postaje škola partner Centru izvrsnosti za ugostiteljstvo i turizam za sjeverozapadnu regiju. Spremna je za proširenje svojih prostora i postat će vrhunski opremljena škola 21. stoljeća. U svom obrazovnom programu nudi vam široki spektar znanja iz područja ugostiteljstva, turizma, ekonomije i prehrane. Ako pak još malo želiš promisliti o svom budućem zanimanju, onda je za tebe idealna opća gimnazija koja nudi najbolje temelje za nastavak školovanja.

Kao vlasnici licencije za Erasmus+ mobilnosti omogućujemo svakom našem učeniku da putuje u europske zemlje po izboru te obogaćuje svoje znanje ili pak obavlja stručnu praksu u modernim ugostiteljskim objektima.

 Uvijek prijateljski raspoloženi, puni razumijevanja, ali obogaćeni iskustvom, znanjem i sposobnostima, stručni tim naših nastavnika garancija su uspješnih rezultata na državnoj maturi, a potom i upisa na željene fakultete. Dvije godine rada u eksperimentalnom programu, niz stručnih usavršavanja u sklopu kurikularne reforme, opremljenost suvremenom tehnologijom našu školu već svrstava u vrh obrazovnog sustava.

U našoj si školi uvijek **NETKO**, nikad bilo tko, u svakom trenutku **VAŽAN,** nikad zapostavljen, redovito **SASLUŠAN** jer si **poseban, jedinstven** i **neponovljiv**!!!

Kako bi saznao što više informacija o Srednjoj školi Prelog, pozivamo te da pogledaš naš promotivni video, a možeš nas pratiti na školskoj internetskoj stranici te na društvenim mrežama**.** Budi in i svakodnevno prati naše aktivnosti.

<https://youtu.be/9u20J3MjSiQ>

<https://hr-hr.facebook.com/ssprelog/>

<https://www.instagram.com/explore/locations/612948980/croatia/prelog-croatia/srednja-skola-prelog/?hl=en>

<http://ss-prelog.skole.hr/>

**Čekamo te!!!**

Ravnatelj:

Tomislav Gregur, prof.